समिति की कार्य‍कारिणी में अध्यक्ष पद के लिए एक, उपाध्‍यक्ष के लिए दो, सचिव के लिए एक, संयुक्‍त सचिव के लिए दो, कोषाध्‍यक्ष के लिए अलावा कार्यकारिणी सदस्‍य पद के लिए आठ पद के लिए चुनाव होना है। अब तक मिली खबरों के मुताबिक किसी भी दलित ने अपना नाम किसी भी सदस्‍य के लिए दावा नहीं किया है। केवल कोषाध्‍यक्ष और कार्यकारिणी सदस्‍य के पद के लिए एक-एक मुस्लिम उम्‍मीदवार का परचा दाखिल कराया गया है। करीब पचास फीसदी ब्राह्मणों ने समिति के पदों विभिन्‍न के लिए नामांकन कराया है। इसके बाद सर्वाधिक नामांकन कायस्‍थ सदस्‍यों से हुए हैं। मौजूदा अध्‍यक्ष हिसाम सिद्दीकी इस बार चुनाव नहीं लड़ रहे हैं। दिलचस्‍प बात तो यह है कि इस चुनाव के लिए अपना नामांकन पत्र पेश करने वाले कई लोगों का दामन पर कई गंभीर विवादों के छींटें पड़ चुके हैं।